פירוש נוסף ערך זה עוסק בדגל הצי המלכותי הבריטי. אם התכוונתם לשימושים אחרים בדגל לבן, ראו דגל לבן.
הנס הלבן מונף על אוניית מלחמה בריטית במהלך תרגיל של נאט"ו באפריל 1975
 דגל הצי הצבאי  **הנס הלבן**, נס הצי המלכותי
**נס לבן** (באנגלית: **White Ensign**) הוא דגל הצי המלכותי הבריטי המונף על ספינות הצי ובסיסי החוף. הדגל הוא דגל לבן, שבמרכזו צלב ג'ורג' הקדוש ובקנטון (ברביע העליון הסמוך לניצב הדגל) מצוי היוניון ג'ק.

כמו כן הוא מונף על ידי שייטת היאכטות המלכותית וכן על ידי הספינות המלוות את מלכת בריטניה.

בנוסף לממלכה המאוחדת, מניפות מספר אומות הנמנות עם ממלכות חבר העמים הבריטי נסים לבנים עם דגלם הלאומי בקנטון ולעיתים צלב ג'ורג' הקדוש מוחלף בסמל ימי. גם דגל הטריטוריה הבריטית באנטארקטיקה ונס הממונה על ועד מגדלורי הצפון הם נסים לבנים, ללא הצלב האדום.

דגל זה סימל את ספינות השייטת הלבנה אשר שייטה לאורך חופי בריטניה, צרפת והים התיכון והונף על ידי הלורד נלסון במהלך קרב טרפלגר (1805), דבר המלך במועצה (1864) הפך הדגל לדגל הרשמי של הצי המלכותי הבריטי ולדגלה הימי צבאי של הממלכה המאוחדת.

השימוש המודרני
--------------

הנס מונף על ראש התורן של ספינות וצוללות הצי המלכותי בעודן מפליגות. את הדגל ניתן להניף על גף הדגל אך ניתן להעבירו לזרוע האיסקיה הימני. כאשר הספינה מרותקת לרציף, הנס הלבן יונף על הירכתיים לאורך כל שעות היום, כאשר היוניון ג'ק יונף על החרטום.

הנס הלבן יונף בראש התורן רק כאשר ספינות הצי המלכותי מקושטות לכבוד אירועים מיוחדים כגון יום הולדתה של המלכה. דגלים דומים יונפו על ראש התורן על ידי ספינות מלחמה זרות אשר משייטות במימיה הטריטוריאליים של הממלכה המאוחדת לציון כבוד לחגים הבריטיים או בשעת ירי כבוד כהצדעה לסמכות הבריטית.

מלחים קנדים מניפים את **הנס הלבן** מעל נס הצי הנאצי על סיפונה של צוללת במלחמת העולם השנייה
ישנו אישור להנפת הנס הלבן על סירות של אניות מינוי כמו כן הוא מונף על ידי שייטת היאכטות המלכותית וכן הספינות המלוות את מלכת בריטניה. יוצאת מן הכלל הייתה ספינתו של ברונל - "בריטניה הגדולה", אשר למרות היותה ספינת סוחר, הניפה (ועדיין מניפה ברציף היבש בו היא עוגנת כיום) את הנס הלבן. הדגל כנראה הונף, על ידי הקצין הראשון של הספינה (בעצמו יוצא הצי המלכותי).

ביבשה הנס הלבן יונף על כל הבסיסים היבשתיים של הצי המלכותי ושל חיל הנחתים המלכותי ואישור ניתן לכמה מבנים אזרחיים אשר יש להם קשר לנס הלבן. אחד הבניינים הללו היא כנסיית סנט מרטין בשדות בכיכר טרפלגר, לונדון, הכנסייה של משרד הימייה הבריטי. הנס הלבן מונף גם על הסנוטאף של לונדון לצד דגל הממלכה המאוחדת (לציון הצבא הבריטי) ודגל חיל האוויר המלכותי.

בשנת 2006 הוענק אישור לכל יחיד או גוף להניף את הנס הלבן לציון יום טרפלגר (יום השנה לניצחונו של הלורד נלסון בקרב טרפלגר).

אניית המלחמה היחידה מחוץ לצי המלכותי שרשאית להניף את הנס הלבן היא המשחתת האמריקנית  **"יו. אס. אס. וינסטון צ'רצ'יל"** (*USS Winston S. Churchill*) וזאת כהוקרה לאישיות אשר על שמו היא קרויה. ה'ווינסטון צ'רצ'יל' מניפה את הנס לצד הפסים והכוכבים.

כעיקרון, הנס מותר בשימוש רק על פי הרשאה של הצי, והנפתו בלא היתר עלולה להביא לעונשים כספיים, אולם אוהדי כדורגל בריטיים רבים מניפים את הדגל, כאשר שם הקבוצה מופיע עליו, והנוהג הוא שלא להגיש כתבי אישום בגין עבירות אלה.

דגל הטריטוריה הבריטית באנטארקטיקה.
הנס משמש כדגל הטריטוריה הבריטית באנטארקטיקה כאשר סמל הטריטוריה מצוי במרכז הדגל.

שימושים בחבר העמים הבריטי
-------------------------

בנס הלבן נעשה שימוש גם על ידי הצי המלכותי האוסטרלי, הצי המלכותי הקנדי והצי המלכותי הניו זילנדי.

בשנת 1965 עם אימוץ דגל קנדה על ידי קנדה הפסיקה קנדה להשתמש בנס הלבן עבור הצי שלה.

במהלך מלחמת וייטנאם שינו הצי האוסטרלי המלכותי והצי הניו זילנדי המלכותי את דגלי הצי שלהם על מנת שלא יתבלבלו בין ספינותיהם לספינות הצי המלכותי - ונוסף הצלב הדרומי לדגלי המדינות, המחליף את צלב ג'ורג' הקדוש בנס הלבן (כוכבים כחולים עבור אוסטרליה ואדומים עבור ניו זילנד). היוניון ג'ק נותר על קנטון הדגל.

גלריית ניסים לבנים
------------------

### ניסים לבנים המציגים את היוניון ג'ק בקנטון (צבאיים)

| דגל | הונף לראשונה | שימוש | תיאור |
| --- | --- | --- | --- |
|  | 1 בינואר 1801 | **הנס הלבן**  דגל הצי הצבאי  דגל הצי המלכותי הבריטי | דגל לבן, מושחת בצלב ג'ורג' הקדוש, דגל הממלכה המאוחדת בקנטון |
|  | 1 במרץ 1967 | **נס אוסטרליה הלבן**  דגל הצי הצבאי  דגל הצי המלכותי האוסטרלי | נס לבן, כוכב חבר העמים מתחת לקנטון, צלב הדרום על הארכית כולם בכחול. |
|  | 1968 | **נס ניו זילנד הלבן**  דגל הצי הצבאי  דגל הצי המלכותי הניו זילנדי | נס לבן, צלב הדרום באדום על הארכית |
|  |  | דגל הצי הצבאי  דגל הצי של פיג'י | נס לבן, סמל פיג'י במרכז הארכית |

### ניסים לבנים המציגים את היוניון ג'ק בקנטון (אזרחיים)

| דגל | הונף לראשונה | שימוש | תיאור |
| --- | --- | --- | --- |
|  | 1963 | דגל מדיני ואזרחי  **דגל הטריטוריה הבריטית באנטארקטיקה** | נס לבן, סמל הטריטוריה הבריטית באנטארקטיקה במרכז הארכית |
|  |  ? | נס הממונה על ועד מגדלורי הצפון | נס לבן, דגל הממלכה המאוחדת טרום 1707 בקנטון, מגדלור שחור במרכז הארכית |

### ניסים לבנים זרים ללא היוניון ג'ק

| דגל | הונף לראשונה | שימוש | תיאור |
| --- | --- | --- | --- |
|  |  | דגל הצי הצבאי  דגל חיל הים של איי בהאמה | דגל לבן, מושחת בצלב אדום, דגל איי בהאמה בקנטון |
|  |  | דגל הצי הצבאי  דגל משמר החופים של ברבדוס | דגל לבן, מושחת בצלב אדום, דגל ברבדוס בקנטון |
|  | 1968 | דגל הצי הצבאי  דגל הצי המלכותי הקנדי  (דגלון חרטום) | דגל לבן, דגל קנדה בקנטון, סמל הצי המלכותי הקנדי במרכז הארכית |
|  |  | דגל הצי הצבאי  דגל הצי ההודי | דגל לבן מושחת בצלב אדום, במרכז הצלב סמל הצבא ההודי דגל הודו בקנטון |
|  |  | דגל הצי הצבאי  דגל חיל הים של ג'מייקה | דגל לבן מושחת בצלב אדום, דגל ג'מייקה בקנטון |
|  |  | דגל הצי הצבאי  דגל הצי הדרום אפריקאי | דגל לבן מושחת בצלב ירוק, דגל דרום אפריקה בקנטון |
|  |  | דגל הצי הצבאי  דגל הצי המלזי | דגל לבן, סמל חיל הים המלזי בשדה, דגל מלזיה בקנטון |
|  |  | דגל הצי הצבאי  דגל הצי של סרי לנקה | דגל לבן, דגל סרי לנקה בקנטון |
|  |  | דגל הצי הצבאי  דגל הצי של פפואה גינאה החדשה | דגל לבן, דגל פפואה גינאה החדשה בקנטון |
|  |  | דגל הצי הצבאי  דגל הצי של ברוניי | דגל לבן, הדגל הצבאי של ברוניי בקנטון |

### ניסים לבנים היסטוריים

| דגל | תאריכים | שימוש | תיאור |
| --- | --- | --- | --- |
|  | 1620–1707 | **נס אנגליה הלבן** |  |
|  | 1707–1800 | **נס בריטניה הלבן** |  |
|  | 1823 | **הדגל הקולוניאלי הלאומי של אוסטרליה** |  |

ראו גם
------

* גלריית דגלי הממלכה המאוחדת
* ניסים בריטיים
* נס כחול
* נס אדום
* הצי הקנדי המלכותי
* נס ימי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דגל הצי המלכותי הבריטי** |

* הממלכה המאוחדת: הצי המלכותי, באתר דגלי העולם (באנגלית)
* הממלכה המאוחדת: הנס הלבן, באתר דגלי העולם (באנגלית)

הערות שוליים
------------

1. ↑   vmh הצי המלכותי - צבעי הצי

| דגלי הממלכה המאוחדת של בריטניה הגדולה וצפון אירלנד |
| --- |
| הממלכה המאוחדת | דגל הממלכה המאוחדת (היוניון ג'ק) |  |
| אומות הבית | אנגליה • ויילס • סקוטלנד • צפון אירלנד (היסטורי) |
| הנסים הבריטיים | נס כחול • נס אדום • נס לבן • נס חיל האוויר המלכותי • דגל האוויר האזרחי • דגל צבא בריטניה |
| ניסים מלכותיים | הנס המלכותי של הממלכה המאוחדת • הנס המלכותי של סקוטלנד (היסטורי) |
| שטחי חסות | ג'רזי • גרנזי (אולדרני • סרק • הרם) • האי מאן |
| הטריטוריות שמעבר לים | אסנשן • גיברלטר • סנט הלנה • טריסטן דה קונה • איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי • הטריטוריה הבריטית באנטארקטיקה |